अब भी 32 जगह गोलियों के निशान, फैमिली ने दिल्ली से ​​​​​​​रिफर्बिश कराई, बंद कंटेनर में ले गए
Sidhu Moosewala Thar; Refurbished In Delhi | Bullet Marks Preserve  पंजाबी सिद्धू मूसेवाला की एक साल पहले 29 मई को थार में गोलियां मारकर हत्या की गई थी। ये थार सिद्धू की लास्ट राइड बनी। हत्या के बाद यह थार पुलिस के पास थी। तकरीबन 6 महीने पुलिस के पास रहने के बाद यह थार दिसंबर महीने में घर पहुंची थी।
पंजाबी सिंगर सिद्धू मूसेवाला की एक साल पहले, 29 मई 2022 को लॉरेंस गैंग ने पंजाब के मानसा जिले में गोलियां मारकर हत्या कर दी थी। उस समय सिद्धू अपनी थार जीप में मौसी से मिलने जा रहे थे। सिद्धू की हत्या के बाद उनकी लास्ट राइड थार को तकरीबन 6 महीने पुलिस ने थाने में खड़े रखा। दिसंबर-2022 में गाड़ी उनके माता-पिता को वापस मिली। इकलौते बेटे की इस गाड़ी से सिद्धू के पिता बलकौर सिंह और मां चरण कौर को खास लगाव है। इसी वजह से उन्होंने इसे सहेजने का फैसला किया। सिद्धू के फैंस में भी उनकी इस गाड़ी को लेकर अलग ही क्रेज दिखता है।
परिवार ने दिसंबर-2022 में थार जीप को रिफर्बिश के लिए दिल्ली की 'ऑटो डैडी कस्टम' कंपनी के पास भेजा जो गाड़ियों की मॉडिफकेशन के लिए मशहूर हैं। कंपनी ने 25 दिन तक इस पर काम किया। दरअसल, जिस समय सिद्धू की ये जीप पुलिस ने परिवार को हैंडओवर की, तब इस पर गोलियों और खून के निशान थे। मिट्‌टी से सनी गाड़ी का रेडिएटर और टायर वगैरह फट चुके थे। शीशे भी टूटे थे।
ऑटो डैडी कस्टम के डायरेक्टर अंश चौधरी बताते हैं कि जीप उनके पास भेजते समय परिवार ने एक ही बात कही थी और वो ये कि इसकी ओरिजिनलिटी खत्म नहीं होनी चाहिए।
थार पर 32 गोलियों के निशान
अंश चौधरी ने दैनिक भास्कर से बातचीत में कहा- इस थार पर गोलियों के 32 निशान थे। हमें इन सभी को प्रिजर्व करना था। साइड ग्लास टूट चुके थे और फ्रंट ग्लास पर भी गोलियों के निशान थे। गाड़ी को उसी तरह गोलियों के निशान के साथ संभालना कोई बड़ी बात नहीं थी। असल दिक्कत, फ्रंट शीशा था। सिद्धू के पिता बलकौर सिंह और मां चरण कौर गाड़ी की विंडशील्ड पर बने गोलियों के निशानों को मिटाना नहीं चाहते थे।
एक्सपर्ट्स के साथ बातचीत के बाद निकला हल
फ्रंट ग्लास न हटाना पड़े और गोलियों के निशान बरसों तक विंडशील्ड पर बने रहें, इसके लिए एक्सपर्ट्स से बातचीत के बाद उसे भी रिफर्बिश करने का फैसला किया गया। केमिकल का प्रयोग कर बिना फ्रंट ग्लास को उतारे निशानों को प्रिजर्व किया गया। अन्यथा कार चलने और हवा के प्रैशर से वह टूट सकता था, लेकिन अब ऐसा नहीं होगा। उस पर गोलियों के निशान रहेंगे और वह टूटेगा भी नहीं।
टायर भी ठीक किए
सिद्धू की इस जीप के टायर भी ओरिजिनल हैं। उन्हें बदला नहीं गया। दरअसल कंपनी की टीम ने पुराने टायरों को निकालकर उन्हें दोबारा तैयार करवाया, ताकि उस पर बने गोलियों के निशान दिखते रहें और वे लंबे समय तक नए की तरह ही चलें। थार जीप में सारे साइड ग्लास और रेडिएटर ही बदला गया। दरअसल जीप का ओरिजिनल रेडिएटर गोलियां लगने से डैमेज हो गया था। उसे रिपेयर नहीं किया जा सका। जिसके बाद उसे बदल दिया गया।
दिनभर देखने वालों की लाइनें
अंश चौधरी ने बताया कि जब लोगों को पता चला कि सिद्धू मूसेवाला की थार जीप उनके यहां आई है तो रोजाना लोगों की भीड़ यहां इकट्‌ठी होने लगी। पहले एक-दो दिन तो 30-40 लोग ही आए मगर उसके बाद रोजाना 100 से अधिक लोग इसे देखने आने लगे। इतने लोगों के बीच गाड़ी को प्रिजर्व करने में टीम को काफी दिक्कतों का सामना करना पड़ा।
रिफर्बिश पर 40 हजार खर्च
इस गाड़ी को दिल्ली लाने-ले जाने और रिफर्बिश करने पर परिवार ने 80 हजार रुपए खर्च किए। इसमें से 40 हजार रुपए सिर्फ रिफर्बिश करने पर खर्च हुए। बाकी 40 हजार रुपए का खर्च इसके ट्रांसपोर्टेशन में आया।
इस गाड़ी को एक बंद कंटेनर में दिल्ली ले जाया गया ताकि लोगों को पता ना चल सके कि मूसेवाला की थार दिल्ली लाई गई है। रिफर्बिश ​​​​के बाद इसे बंद कंटेनर में ही वापस मूसा गांव पहुंचाया गया।
मूसा गांव में सिद्धू की हवेली के अंदर यह गाड़ी उनके फैंस के बीच आकर्षण का केंद्र रहती है। हवेली में आने वाला हर फैन इसके साथ फोटो जरूर खिंचवाता है। कोठी में यह थार जीप और मूसेवाला का 5911 ट्रैक्टर बाकायदा एक शेड के नीचे खड़े रहते हैं। इनके चारों तक रस्सियां बांधी गई है ताकि फैन इनके ऊपर न चढ़ें। 19 मार्च 2023 को परिवार ने मूसेवाला की पहली बरसी मनाई थी। उस समय इस थार जीप को बाकायदा एक स्टैंड बनाकर उस पर खड़ा किया गया था। 
ये खबरें भी पढ़ें:- 
मूसेवाला मर्डर को 1 साल पूरा.. मां का एक्सक्लूसिव इंटरव्यू: चरण कौर बोलीं- सिर्फ खरीदे हत्यारे पकड़े, साजिश रचने वाले खुलेआम घूम रहे 
पंजाबी सिंगर शुभदीप सिंह उर्फ सिद्धू मूसेवाला के कत्ल को आज एक साल पूरा हो गया। 29 मई की शाम को ही मानसा के गांव जवाहरके में 6 शूटरों ने ताबड़तोड़ गोलियां मारकर उनकी हत्या कर दी थी। इस हत्या की जिम्मेदारी कुख्यात गैंगस्टर लॉरेंस की गैंग ने ली। कनाडा बैठे गैंगस्टर गोल्डी बराड़ ने इस पूरी साजिश को अंजाम दिया (पढ़ें पूरी खबर)
मौत के बाद भी गानों में जिंदा सिद्धू मूसेवाला:हत्या से पहले कई गाने रिकॉर्ड किए, लेकिन पूरे नहीं, 6-6 महीने में सॉन्ग रिलीज
पंजाबी सिंगर सिद्धू मूसेवाला की हत्या हुए आज एक साल हो गया है। मूसेवाला तो इस दुनिया में नहीं हैं, लेकिन वह आज भी अपने गानों से फैंस के दिलों में जिंदा हैं। वह अपनी मौत से पहले ही इतने गाने रिकॉर्ड कर गए हैं कि आगे आने वाले कई सालों तक उसके फैंस अपने सिंगर को सुनते रहेंगे और साथ ही यूट्यूब पर रिकॉर्ड बनाते रहेंगे (पढ़ें पूरी खबर) 
मूसेवालेया तैनू अखियां उड़ीक दियां...:US में राहत फतेह अली ने गाई कव्वाली; बरसी पर पाकिस्तान में सिद्धू को श्रद्धांजलि 
मूसेवालेया तैनू अखियां उड़ीक दियां.... यह कव्वाली पाकिस्तानी सिंगर राहत फतेह अली खान ने सिद्धू मूसेवाला को उनकी बरसी पर समर्पित की है। यह कव्वाली पाकिस्तानी सिंगर राहत फतेह अली खान ने अमेरिका में अपने टूर के दौरान पेश की। आज मूसेवाला की बरसी है और पूरे विश्व के साथ-साथ पाकिस्तान के कलाकार व लोग भी उन्हें श्रद्धांजलि दे रहे हैं (पूरी खबर पढ़ें)